CELEX: 62009TN0381
Language: et
Date: 2009-09-25 00:00:00
Title: Kohtuasi T-381/09: 25. septembril 2009 esitatud hagi — RWE Transgas versus komisjon

5.12.2009   
            
            
               ET
            
            
               Euroopa Liidu Teataja
            
            
               C 297/22
            
         25. septembril 2009 esitatud hagi — RWE Transgas versus komisjon
   (Kohtuasi T-381/09)
   2009/C 297/33
   Kohtumenetluse keel: saksa
   
      Pooled
   
   
      Hageja: RWE Transgas a.s. (Praha, Tšehhi Vabariik) (esindajad: advokaadid W. Deselaers, D. Seeliger ja S. Einhaus)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Tühistada komisjoni 12. juuni 2009. aasta otsuse K(2009) 4694 punkti 89 alapunkti a kolmas lause osas, milles leiti, et hageja ning Gazpromi tellimusi tuleb vaadelda koos ning need ei tohi koos ületada 50 %, seni kuni nende vahel on sõlmitud pikaajalised ning olulised gaasitarnelepingud;
            
         
               —
            
            
               teise võimalusena, tühistada otsus tervikuna;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja, kes impordib gaasi Tšehhi Vabariiki, vaidlustab komisjoni poolt Saksamaa energiaturgu korraldavale ametiasutusele Bundesnetzagenturile saadetud 12. juuni 2009. aasta kirja, milles komisjon nõuab, et Bundesnetzagentur muudaks teatud aspektides enda otsust vabastada Läänemere maagaasi torujuhtme (edaspidi „OPAL”) rajamine direktiivi 2003/55/EÜ (1) artikli 22 alusel teatud selle direktiivi artiklite kohaldamisest. Hageja leiab, et komisjoni ühe ettekirjutuse tagajärjena on piiratud või takistatud hageja juurdepääs OPAL-i transpordi- ning kasutusvõimalustele Tšehhi Vabariigis.
   Hagiavalduse põhjenduseks väidab hageja esiteks, et kostja on rikkunud tema õigust olla ärakuulatud, sest ta ei andnud talle võimalust esitada oma seisukohta teda puudutava ettekirjutuse osas.
   Teiseks väidab hageja, et kostja ei võimaldanud tal tutvuda dokumentidega, sest ei andnud talle võimalust menetlustoimikuga tutvumiseks.
   Lõpuks heidab hageja ette, et kostja on vääralt kohaldanud direktiivi 2003/55/EÜ artikli 22 lõiget 4, rikkunud proportsionaalsuse põhimõtet, võrdsuse põhimõtet ning põhjendamise kohustust (EÜ artikkel 253).
   
      (1)  Euroopa Parlamendi ja nõukogu 26. juuni 2003. aasta direktiiv 2003/55/EÜ maagaasi siseturu ühiseeskirjade kohta ning direktiivi 98/30/EÜ kehtetuks tunnistamise kohta (ELT L 176, lk 57; ELT eriväljaanne 12/02, lk 230).